Makam Pahlawan

Makam Pahlawan (Malay montok Heroes' Mausoleum) nopo nga pamalabangan montok piipiro pomimpin om surupu pulitik id Malaysia. Poinladsong iti miinsomok do Masjid Pogun Malaysia, Masjid Pogun, id ibu negara, Kuala Lumpur. Pamansayan do lobong diti nopo nga nokotimpuun di toun 1963 miampai kapamansayan do Masjid Pogun, om nopongo di toun 1965.

Kinoyonon pamalabangan diti nopo nga haro id suang om nogi id labus. Boogian nopo nga sinompon miampai kubah konkrit id suang do bontuk koloputan rombituon, monikid tisan nopo nga oruhai no korikot id tana, om pinisuai do kulam mantad boogian labus. Id boogian tanga' nopo nga pinoilihan do simbol ponginlumis pogun, Lambang Malaysia (Jata Negara) om ukiran bunga marmar wagu mantad pulau Langkawi. Boogian taatanga do taap kikubah nopo nga ninlumisan momoguno do tusak ros kiwarana amas. 

Kinoyonon Makam Pahlawan om Masjid Pogun nopo nga nokosuang id Akta Tinungkusan Pogun 2005 (Akta 645), sabaagi tapak Tinungkusan Pogun mantad do Jabatan Warisan di 6 Madas 2007. Majlis pamasangan plak nopo nga pinaharo di 30 Ngiop 2009.

 Pamalabangan 

 Id suang do kubah 

 Tun Dr. Ismail Abdul Rahman – Monguunguhup Luguan Montiri Malaysia koduo (minidu pogun di 1973)
 Tun Abdul Razak Hussein – Luguan Montiri Malaysia kumoduo, Tapa Koingkakatan (minidu pogun di 1976)
 Tun Abdul Ghafar Baba – Monguunguhup Luguan Montiri Malaysia di kolimo (minidu pogun di 2006)

 Id labus do kubah 

 Tan Sri Syed Jaafar Syed Hassan Albar – bagas Setiausaha-Agung UMNO om bagas Montiri Pongingkakatan Labus Kakadayan (minidu pogun di 1977)
 Tun Syed Nasir Ismail – Momooboros do Dewan Rakyat (1978–1982) (minidu pogun di 1982)
 Tun Sardon Jubir – Gabenor id Penang (1975–1981) om Montiri Pakalajaan, Jawatan om Komunikasi (1957–1959) (minidu pogun di 1985)
 Tan Sri Mohamed Noah Omar – Momooboros do  Dewan Rakyat (1959–1964) om Presiden Dewan Negara (1969–1970) (minidu pogun di 1991)
 Tan Sri Abdul Kadir Yusuf – Montiri Undang-undang om Kehakiman (1974–1978) om Poguam Pogun (1963–1977) (minidu pogun di 1992)
 Tan Sri Mohamed Khir Johari – Montiri Pondidikan (1957–1960) (minidu pogun di 2006)
 Tun Fatimah Hashim – Sawo di Tan Sri Abdul Kadir Yusuf, Montiri Kebajikan (1970–1972) (minidu pogun di 2010)
 Tun Ghazali Shafie – Montiri Suang Pogun  (1973–1981) om Montiri Labus Pogun (1981–1984) (minidu pogun di 2010)
 Tun Omar Ong Yoke Lin – Presiden Pogun (1973–1980) (minidu pogun di 2010)
 Tun Ibrahim Ismail – Jeneral Tantara di nokopincin, Luguan do Koumoligan (1970–1977) (minidu pogun di 2010)
 Toh Puan Norashikin Mohd. Seth – bagas sawo di Tun Dr. Ismail Abdul Rahman (minidu pogun 2010)
 Tan Sri Hamzah Abu Samah – Montiri Koubasanan, Komulakan om Sipoot (1971–1973) om surupu do International Olympic Committee (IOC) (1978–2004) (minidu pogun di  2012)
 Tan Sri Dr. Jamaluddin Jarjis – Montiri Sains, Teknologi om Inovasi  2004–2008) om Duta Tagayo montok Amerika Syarikat (2009–2012) (minidu pogun di 2015)
 Tun Rahah Mohamed Noah – bagas sawo di Tun Abdul Razak Hussein om tanak di Tan Sri Mohamed Noah Omar (minidu pogun di 2020)

 Noputan labus 

 Makam Pahlawan (Malay)

Category:1965 establishments in Malaysia
Category:Mausoleums in Malaysia
Category:Buildings and structures in Kuala Lumpur
Category:Tourist attractions in Kuala Lumpur